У јануару, фебруару и марту 1945, дивизија је водила мање борбе у долини Уне где је одбила више испада непријатеља на слободну територију. У Сарајевској операцији априла 1945. њена Тринаеста бригада учествовала је у борбама против Немаца у саставу Групе бригада зеничког сектора. У завршним операцијама Друге армије ЈА учествовала је у борбама за коначно ослобођење Босанског Новог, Двора и Загреба, а затим у разоружању разбијених окупаторских и квислиншких јединица на правцу Загреб—Брежице—Цеље.